ประกาศคณะกรรมการอนุญาโตตุลาการประกาศคณะกรรมการอนุญาโตตุลาการเรื่องคุณสมบัติของบุคคลที่ขอขึ้นทะเบียนเป็นอนุญาโตตุลาการสำนักงานคณะกรรมการกำกับและส่งเสริมการประกอบธุรกิจประกันภัยพ.ศ. ๒๕๕๗[๑] โดยที่เป็นการสมควรให้มีประกาศกำหนดคุณสมบัติของบุคคลที่จะขึ้นทะเบียนอนุญาโตตุลาการของสำนักงานคณะกรรมการกำกับและส่งเสริมการประกอบธุรกิจประกันภัยเพื่อเป็นหลักเกณฑ์ในการสรรหาบุคคลที่จะขึ้นทะเบียนเป็นอนุญาโตตุลาการโดยคำนึงถึงความรู้ ความเชี่ยวชาญและความเหมาะสมที่จะทำหน้าที่วินิจฉัยชี้ขาดข้อพิพาทในฐานะอนุญาโตตุลาการและเพื่อให้การดำเนินงานของอนุญาโตตุลาการเป็นไปด้วยความเรียบร้อยและมีประสิทธิภาพอาศัยตามความในข้อ ๖ (๕)ของระเบียบสำนักงานคณะกรรมการกำกับและส่งเสริมการประกอบธุรกิจประกันภัยว่าด้วยอนุญาโตตุลาการ พ.ศ. ๒๕๕๑คณะกรรมการอนุญาโตตุลาการจึงประกาศคุณสมบัติของบุคคลที่จะขึ้นทะเบียนอนุญาโตตุลาการดังต่อไปนี้ข้อ ๑ ประกาศฉบับนี้เรียกว่าประกาศคณะกรรมการอนุญาโตตุลาการ เรื่องคุณสมบัติของบุคคลที่ขอขึ้นทะเบียนเป็นอนุญาโตตุลาการสำนักงานคณะกรรมการกำกับและส่งเสริมการประกอบธุรกิจประกันภัย พ.ศ. ๒๕๕๗ข้อ ๒ ประกาศฉบับนี้ให้ใช้บังคับตั้งแต่วันประกาศเป็นต้นไปข้อ ๓ ในประกาศนี้สำนักงาน หมายความว่าสำนักงานคณะกรรมการกำกับและส่งเสริมการประกอบธุรกิจประกันภัยผู้ขอขึ้นทะเบียน หมายความว่าบุคคลที่ยื่นคำขอขึ้นทะเบียนเป็นอนุญาโตตุลาการกับสำนักงานและให้หมายความรวมถึงบุคคลที่หน่วยงานของรัฐหรือเอกชนส่งมาเพื่อขอให้คณะกรรมการอนุญาโตตุลาการพิจารณาความรู้ความเชี่ยวชาญของบุคคลนั้นว่าเหมาะสมจะทำหน้าที่อนุญาโตตุลาการและขึ้นทะเบียนเป็นอนุญาโตตุลาการข้อ ๔ ผู้ขอขึ้นทะเบียนเป็นอนุญาโตตุลาการต้องมีคุณสมบัติและไม่มีลักษณะต้องห้าม ดังต่อไปนี้(๑) มีอายุไม่ต่ำกว่า ๓๕ ปีบริบูรณ์ในวันยื่นใบสมัคร(๒) เป็นผู้สำเร็จการศึกษาไม่ต่ำกว่าปริญญาตรีหรือเทียบเท่า(๓) เป็นผู้มีความซื่อสัตย์สุจริตมีบุคลิกภาพและทัศนคติเหมาะสมแก่การปฏิบัติหน้าที่อนุญาโตตุลาการ(๔) ไม่เป็นผู้มีความประพฤติเสื่อมเสียหรือบกพร่องในศีลธรรมอันดี(๕) ไม่เป็นผู้ถูกพิทักษ์ทรัพย์เด็ดขาด(๖) ไม่เป็นบุคคลไร้ความสามารถ คนเสมือนไร้ความสามารถหรือคนวิกลจริต(๗) ไม่เป็นบุคคลที่มีจิตฟั่นเฟือนไม่สมประกอบหรือมีกายหรือจิตใจไม่เหมาะสมจนเป็นเหตุให้ไม่สามารถปฏิบัติหน้าที่อนุญาโตตุลาการได้(๘) ไม่เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๙)ไม่เป็นผู้อยู่ระหว่างถูกสั่งให้พักราชการหรือถูกสั่งให้ออกจากราชการไว้ก่อน(๑๐) ไม่เป็นผู้เคยถูกลงโทษไล่ออก ปลดออกหรือให้ออกจากราชการ รัฐวิสาหกิจ หรือหน่วยงานอื่นของรัฐข้อ ๕ ผู้ขอขึ้นทะเบียนเป็นอนุญาโตตุลาการนอกจากจะต้องมีคุณสมบัติและไม่มีลักษณะต้องห้ามตามข้อ ๔ แล้วจะต้องมีคุณสมบัติข้อหนึ่งข้อใดดังต่อไปนี้ประกอบด้วย(๑)เป็นผู้ที่ได้รับการขึ้นทะเบียนเป็นอนุญาโตตุลาการของสถาบันอนุญาโตตุลาการสำนักงานศาลยุติธรรม หรือสถาบันอนุญาโตตุลาการอื่น ๆ ทั้งในหรือต่างประเทศ(๒)เป็นผู้ซึ่งหน่วยงานของรัฐหรือเอกชนส่งมาตามคำร้องขอของสำนักงาน(๓) เป็นผู้สมัครอิสระ(ก)เป็นผู้มีประสบการณ์ปฏิบัติงานในหน่วยงานที่เป็นประโยชน์แก่การอนุญาโตตุลาการด้านการประกันภัย(ข) เป็นผู้เชี่ยวชาญด้านประกันภัยสาขาหนึ่งสาขาใดหรือผู้เชี่ยวชาญด้านอื่น ๆ ที่คณะกรรมการอนุญาโตตุลาการเห็นว่าเหมาะสมข้อ ๖ การพิจารณารับขึ้นทะเบียนเป็นอนุญาโตตุลาการถือเป็นดุลยพินิจโดยเด็ดขาดของคณะกรรมการอนุญาโตตุลาการประกาศณ วันที่ ๓๑ ตุลาคม พ.ศ. ๒๕๕๗ประเวชองอาจสิทธิกุลเลขาธิการคณะกรรมการกำกับและส่งเสริมการประกอบธุรกิจประกันภัยประธานคณะกรรมการอนุญาโตตุลาการปริยานุช/ผู้จัดทำ๑๖ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนที่ ๒ ง/หน้า ๒๔๖/๘ มกราคม ๒๕๕๘